RBF ขาขึ้นรอบใหม่! บวกแรง 5% ลุ้นกำไรปี 63 โตเด่น 46% แนะซื้อเป้า 12 บ.
RBF ขาขึ้นรอบใหม่! บวกแรง 5% ลุ้นกำไรปี 63 โตเด่น 46% แนะซื้อเป้า 12 บ.
25 ม.ค. 2564

ผู้สื่อข่าวรายงานว่า บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10.34 น. อยู่ที่ระดับ 10.40 บาท บวก 0.55 บาท หรือ 5.58% ด้วยมูลค่าซื้อขาย 372.99 ล้านบาท

บล.ฟินันเซีย ไซรัส ระบุในบทวิเคราะห์ว่า RBF แนะนำ ซื้อ ราคาเป้าหมาย 12 บาท แนวโน้มไตรมาส 4/2563 ยังแข็งแรงต่อเนื่องเพราะเป็น High Season ลูกค้าออกสินค้าใหม่ และได้ประโยชน์มาตรการกระตุ้นการจับจ่ายใช้สอยของภาครัฐทั้งคนละครึ่งและช้อปดีมีคืน ขณะที่ COVID-19 ระลอกใหม่คาดกระทบบ้างในส่วนของธุรกิจโรงแรม
อีกทั้งการเปิดดำเนินงานโรงงานที่เวียดนาม และ Utilization Rate ที่อินโดนีเซียทยอยเพิ่มขึ้นช่วยลดค่าขนส่งและเป็นบวกต่อ Margin ให้ขยายตัว คาดกำไรปี 2563-2564 โต 46% เทียบช่วงเดียวกันของปีก่อน และ โต 18%  เทียบช่วงเดียวกันของปีก่อนตามลำดับ
 